ai4bharat/Pralekha huggingface dataset:
கலாசாரத்துறை அமைச்சகம்
பிரதமர் திரு. நரேந்திர மோடிக்கு அளிக்கப்பட்ட 1200-க்கும் மேற்பட்ட மதிப்புமிக்க மற்றும் மறக்க முடியாத நினைவுச் சின்னம் மற்றும் பரிசுப் பொருட்களின் மின்னணு ஏலம் நாளை தொடங்குகிறது
பிரதமர் நரேந்திர மோடிக்கு அளிக்கப்படும், மதிப்புமிக்க மற்றும் மறக்க முடியாத பரிசுப் பொருட்கள் மின் ஏலத்தின் 4-வது பதிப்பை கலாச்சார அமைச்சகம் ஏற்பாடு செய்துள்ளது. இது செப்டம்பர் 17 முதல் அக்டோபர் 2 வரை இந்த மின் ஏலத்ததை நடத்த திட்டமிடப்பட்டுள்ளது.
மத்திய கலாச்சாரம், சுற்றுலா மற்றும் கிழக்குப் பிராந்தியங்களின் அமைச்சர் திரு. கிஷன் ரெட்டி, நடைபெறவுள்ள மின் ஏலம் தொடர்பாக ஊடகங்களுக்கு விளக்கமளித்தார். அத்துடன், கலாச்சாரம் மற்றும் நாடாளுமன்ற விவகாரங்களுக்கான இணையமைச்சர் திரு. அர்ஜூன் ராம் மேக்வாலா, மீனாக்க்ஷி லேகியும் உடன் பங்கேற்றனர்.
செய்தியாளர்களிடம் பேசிய மத்திய கலாச்சாரம், சுற்றுலா மற்றும் கிழக்குப் பிராந்தியங்களின் அமைச்சர் திரு. கிஷன் ரெட்டி, “கடந்த 2119-ஆம் ஆண்டில் இந்த பொருட்கள் மக்களுக்காக நேரடியாக ஏலம் விடப்பட்டன. அதன் முதல்சுற்றில் 1805 பரிசுப் பொருட்களும், இரண்டாவது சுற்றில் 2772 பரிசுப் பொருட்களும் ஏலத்தில் விடப்பட்டன. 2021 செப்டம்பரில் 1348 பரிசுப் பொருட்கள் மின் ஏலத்தில் விடப்பட்டன. இந்த ஆண்டு சுமார் 1200 நினைவுப் பொருட்கள் மற்றும் பரிசுப் பொருட்கள் மின் ஏலத்தில் விடப்படுகின்றன. புதுதில்லியிலுள்ள நேஷ்னல் கேலரி ஆஃப் மாடர்ன் ஆர்ட்டில் வைக்கப்பட்டுள்ளது. இந்த பொருட்களை இணையதளத்திலும் பார்க்கலாம்.”
மேலும் விவரங்களுக்கு இந்த ஆங்கில செய்தி குறிப்பைக் காணவும்: https://pib.gov.in/PressReleasePage.aspx?PRID=1859785
சுகாதாரம் மற்றும் குடும்ப நலத்துறை அமைச்சகம்
வெளிநாடுகளில் தயாரிக்கப்பட்ட கொவிட்-19 தடுப்பூசிகளை அவசரகால பயன்பாட்டுக்கு அனுமதிக்கும் பணி தீவிரம்
இந்தியாவில் தடுப்பூசி வழங்கும் திட்டத்தை முடுக்கி விடுவது குறித்து நிதி ஆயோக் உறுப்பினர்  டாக்டர் வி கே பால் தலைமையில் 2021 ஏப்ரல் 11 அன்று நடைபெற்ற கொவிட்-19 தடுப்பூசி போடுவதற்கான தேசிய நிபுணர் குழுவின் 23-வது கூட்டத்தில் விவாதிக்கப்பட்டது.
அமெரிக்கா, இங்கிலாந்து, ஜப்பான் போன்ற பல்வேறு வெளிநாடுகளில் தயாரிக்கப்பட்டு, அவசரகால பயன்பாட்டிற்கு அனுமதி வழங்கப்பட்டுள்ள தடுப்பூசிகளுக்கு இந்தியாவில் பயன்படுத்த அனுமதி தருமாறு இந்த நிபுணர் குழு பரிந்துரைத்தது.
மேலும், இந்தத் தடுப்பூசிகளை நாட்டில் முழுவீச்சில் பயன்படுத்துவதற்கு முன்னர் தடுப்பூசி செலுத்தப்படும் முதல் 100 பேரை, 7 நாட்களுக்கு கண்காணித்து பாதுகாப்புத் தன்மை உறுதிப்படுத்தப்படலாம்.
தேசிய நிபுணர் குழுவின் பரிந்துரையை ஏற்று, அவசர கால பயன்பாட்டுக்கு மத்திய அரசு ஒப்புதல் வழங்கியுள்ளது.
கொவிட்- 19 பெருந்தொற்றைக் கட்டுப்படுத்தும் ஆக்கப்பூர்வமான நடவடிக்கைகளில் விரிவான அணுகுமுறையை இந்தியா பின்பற்றி வருகிறது. இந்த வகையில் தடுப்பூசியை கண்டுபிடிப்பதற்கான ஆராய்ச்சி மற்றும் மேம்பாட்டை ஊக்குவிப்பதற்காக முதன்மை அறிவியல் ஆலோசகர் தலைமையில் கடந்த 2020 மே மாதம் பணிக்குழு ஒன்று அமைக்கப்பட்டது. இதேபோல் தடுப்பூசி வழங்கும் திட்டம் தொடர்பாக நிதி ஆயோக் உறுப்பினர் தலைமையில் கடந்த ஆகஸ்ட் மாதம் நிபுணர் குழு அமைக்கப்பட்டது.
இதுபோன்ற நடவடிக்கைகளினால், இந்தியாவிலேயே உருவாக்கப்பட்ட தடுப்பூசிகளை உள்நாட்டு பயன்பாட்டிற்கு அனுமதித்த நாடுகளுள் இந்தியா முதலிடம் பெற்றது.
தற்போது பாரத் பயோடெக் சர்வதேச நிறுவனத்தின் கோவாக்சின் மற்றும் சீரம் இன்ஸ்டிடியூட் ஆஃப் இந்தியாவின் கோவிஷீல்டு ஆகிய தடுப்பூசிகளின் அவசர பயன்பாட்டிற்கு தேசிய கட்டுப்பாட்டாளர்  அனுமதி அளித்துள்ளது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1711381
சுகாதாரம் மற்றும் குடும்ப நலத்துறை அமைச்சகம்
மாநிலங்கள் மற்றும் யூனியன் பிரதேசங்களுக்கு 69.51 கோடிக்கும் மேற்பட்ட கொவிட் தடுப்பூசிகள் வழங்கப்பட்டுள்ளன
தேசிய அளவிலான தடுப்பூசி திட்டத்தின் ஒரு பகுதியாக, மாநிலங்கள் மற்றும் யூனியன் பிரதேசங்களுக்கு, மத்திய அரசு கொவிட் தடுப்பூசிகளை இலவசமாக வழங்கி வருகிறது.
இதுவரை மாநிலங்கள் மற்றும் யூனியன் பிரதேசங்களுக்கு மத்திய அரசு 69.51 கோடிக்கும் மேற்பட்ட  கொவிட் தடுப்பூசிகளை இலவசமாக வழங்கியுள்ளது. மேலும், 78 லட்சத்துக்கும் மேற்பட்ட  கொவிட் தடுப்பூசிகள் அனுப்பும் பணி நடந்து வருகிறது.
மாநிலங்கள் மற்றும் யூனியன் பிரதேசங்களிடம் 5.31 கோடிக்கும் மேற்பட்ட  கொவிட் தடுப்பூசிகள் இன்னும் இருப்பில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1752707
பிரதமர் அலுவலகம்
நவ்ரெக் திருநாளை முன்னிட்டு பிரதமர் வாழ்த்து
பிரதமர் திரு.நரேந்திர மோடி, நவ்ரெக் திருநாளை முன்னிட்டு நாட்டு மக்களுக்கு நல்வாழ்த்துகளைத் தெரிவித்துள்ளார்.
திரு.மோடி வெளியிட்டுள்ள சுட்டுரைச் செய்தியில், “அனைவருக்கும் நவ்ரெக் திருநாள் நல்வாழ்த்துகள்! வரும் ஆண்டு அனைவருக்கும் மகிழ்ச்சியையும், வெற்றியையும் கொண்டு வரட்டும் என்று நவ்ரெக் திருநாளில் பிரார்த்திக்கிறேன். அனைவருக்கும் நல்ல ஆரோக்கியமும், வளமும் கிடைக்கட்டும் என்றும் பிரார்த்தனை செய்கிறேன்” என்று கூறியுள்ளார்.
•••
(
சிறப்பு சேவைகள் மற்றும் கட்டுரைகள்
நாடு தழுவிய டிஜிட்டல் ஓய்வூதிய அதாலத்
DoT & BSNL ஓய்வூதியதாரர்களின் குறைகளை நிவர்த்தி செய்வதற்கான நாடு தழுவிய ஓய்வூதிய டிஜிட்டல் அதாலத் 23.03.2022 அன்று 1100 மணி முதல் 1300 மணி வரை சென்னை, எத்திராஜ் சாலை கட்டிடம், TNT வளாகத்தில் உள்ள அரங்கில் நடைபெற்றது.
நாடு முழுவதும் நடத்தப்பட்ட மெய்நிகர் கூட்டத்தை, மாண்புமிகு செயலாளர்  மற்றும் தலைவர், டிஜிட்டல் கம்யூனிகேஷன்ஸ் கமிஷன், புது தில்லி ஸ்ரீ கே.ராஜாராமன் தொடங்கி வைத்தார். ஓய்வூதியர்களின் குறைகளைத் தீர்ப்பதற்காக "ஓய்வூதியம் பெறுவோரின் மகிழ்ச்சி" என்ற முழக்கத்துடன், திரு. திலீப் பாத்யே உறுப்பினர்  முன்னிலையில், தொடர்பு கணக்குகளின் கட்டுப்பாட்டாளர் ஜெனரலால் அதாலத் ஏற்பாடு செய்யப்பட்டது. செயலாளர்  தனது தொடக்க உரையில், ஓய்வூதியம் பெறுவோர் எதிர்கொள்ளும் இன்னல்களைக் குறைக்க முன்னுரிமை அடிப்படையில் மற்றும் நெகிழ்வான முறையில் குறைகளை தீர்க்க வேண்டியதன் அவசியத்தை வெளிப்படுத்தினார்.
DoT இன் 28 களப் பிரிவுகளில் ஒன்றான சென்னை, தகவல் தொடர்பு கணக்குகளின் முதன்மைக் கட்டுப்பாட்டாளர் அலுவலகம், ஓய்வூதியம் பெறுவோரைச் சென்றடைவதிலும், அவர்களின் குறைகளை காலாண்டு அடிப்படையில் அதாலத் நடத்துவதன் மூலம் சரிசெய்வதிலும் இந்த சிறப்பு முயற்சியை மேற்கொண்டுள்ளது.
தமிழ்நாடு வட்டத்தின் தகவல் தொடர்பு கணக்குகளின் முதன்மைக் கட்டுப்பாட்டாளர் அலுவலகத்தின் 23/03/2022 அன்று நடைபெற்ற ஓய்வூதிய அதாலத், தகவல் தொடர்பு கணக்குகளின் முதன்மைக் கட்டுப்பாட்டாளர் டாக்டர் நிரஞ்சனா மற்றும் தகவல் தொடர்பு கணக்குகளின் கட்டுப்பாட்டாளர் ஸ்ரீ.சித்தரஞ்சன் பிரதான் ஆகியோர் தலைமையில் நடைபெற்றது.
அதாலத்தில் பங்கேற்பதற்கான இணைப்பு தனிப்பட்ட ஓய்வூதியதாரர்கள் மற்றும் ஓய்வூதியதாரர்கள் சங்கங்களின் பிரதிநிதிகளுடன் மின்னஞ்சல் மூலம் பகிரப்பட்டது. ஓய்வூதியர் சங்கங்களின் ஆறு பிரதிநிதிகள் மற்றும் 28 தனிப்பட்ட ஓய்வூதியதாரர்கள் மெய்நிகர் முறையில் அதாலத்தில் பங்கேற்றனர்.
அதாலத்தில், தமிழ்நாடு வட்டத் தொடர்புக் கணக்குகளின் முதன்மைக் கட்டுப்பாட்டாளர் அலுவலகம், பிஎஸ்என்எல் பிரிவுகள் மற்றும் பொது மேலாளர் அலுவலக , வங்கிகளின் மத்திய ஓய்வூதிய செயலாக்க மையங்கள் இந்த அலுவலகங்களின் அதிகாரிகளும் கலந்து கொண்டனர். தொடர்பு கணக்குகளின் கூட்டுக் கட்டுப்பாட்டாளர் அதாலத்தில் பெறப்பட்ட குறைகளை ஒவ்வொன்றாக நிவர்த்தி செய்தார். அதாலத்தில் பங்கேற்ற ஓய்வூதியதாரர்கள் திருப்தி அடையும் வகையில் குறைகளைத் தீர்க்க நடவடிக்கை எடுக்கப்பட்டது. மெய்நிகர் அதாலத்துக்கு மொத்தம் 124 எண்ணிக்கையிலான புகார்கள் பெறப்பட்டன, அவற்றில் 120 தீர்க்கப்பட்டன, அதாவது 97% குறைகள் தீர்க்கப்பட்டன. மீதமுள்ள புகார்களும் நான்கு வாரங்களுக்குள் தீர்க்கப்படும் என தமிழ்நாடு வட்ட தொலைத் தொடர்பு கணக்குகள் பிரிவு, முதன்மை கட்டுப்பாட்டாளர் வெளியிட்டுள்ள செய்திக்குறிப்பில் தெரிவிக்கப்பட்டுள்ளது
-----
(Visitor Counter : 139
நிதி அமைச்சகம்
இந்தியா – சிலி இடையே இரட்டை வரிவிதிப்பு தவிர்ப்பு ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் இன்று  நடைபெற்ற மத்திய அமைச்சரவைக் கூட்டத்தில், இந்தியா – சிலி நாடுகளிடையே இரட்டை வரி விதிப்பு தவிர்ப்பு ஒப்பந்தம் மற்றும் மரபுரிமை உடன்படிக்கையில் கையெழுத்திட அனுமதி அளிக்கப்பட்டுள்ளது. இதன் மூலம் இருநாடுகளிடையே இரட்டை வரிவிதிப்பு தவிர்க்கப்படுவதுடன், வரி ஏய்ப்பை தடுக்கவும் இந்த ஒப்பந்தம் வகை செய்யும்.
கூடுதல் விவரங்களுக்கு www.pib.nic.in இணையதளத்தைப் பார்க்கவும்
நிலக்கரி அமைச்சகம்
நிலக்கரி விற்பனை: சுரங்கங்களின் ஏலத்திற்கான தொழில்நுட்ப ஒப்பந்தப்புள்ளிகள் திறப்பு
நிலக்கரி விற்பனைக்காக நான்கு நிலக்கரி சுரங்கங்களின்  வடக்கு மற்றும் செரேகர்ஹா) ஏல நடைமுறை மத்திய நிலக்கரி அமைச்சகத்தால் நியமிக்கப்பட்ட முகமையால் 2020 டிசம்பர் 9 அன்று தொடங்கப்பட்டது. முதல் தடவை இரண்டுக்கும் குறைவான தகுதியுடைய ஒப்பந்தப்புள்ளிகளே வந்ததால் இரண்டாம் தடவையாக ஏல நடைமுறை தொடங்கப்பட்டது.
நிலக்கரி அமைச்சகத்தால் 2020 ஜூன் 1 அன்று வெளியிடப்பட்ட அலுவலக அறிவிப்பு எண் CBA2-13011/2/2020-CBA2இன் பத்தி 2.2-இன் படி, ரத்து செய்யப்பட்ட முதல் ஏல முயற்சியின் அதே விதிமுறைகளுடன் இரண்டாம் ஏல முயற்சி மேற்கொள்ளப்பட்டுள்ளது. ஆனால், முதல் ஏல நடவடிக்கையின் போது சமர்ப்பிக்கப்பட்ட தகுதியுடைய ஏலதாரரின் அதிகபட்ச கேட்பு தொகை இரண்டாம் ஏலத்தின் ஆரம்ப விலையாக நிர்ணயிக்கப்பட்டுள்ளது.
தொழில்நுட்ப ஒப்பந்தப் புள்ளிகளை சமர்ப்பிப்பதற்கான கடைசித் தேதி 2021 ஜனவரி 27 ஆகும். ஆன்லைன் மற்றும் ஆஃப்லைன் முறையின் மூலம் சமர்ப்பிக்கப்பட்ட ஒப்பந்தப்புள்ளிகள் 2021 ஜனவரி 28 நண்பகல் 12 மணி முதல் புதுதில்லியில் உள்ள சாஸ்திரி பவனில் இருக்கும் நிலக்கரி அமைச்சகத்தின் அலுவலகத்தில் ஏலதாரர்களின் பிரதிநிதிகளின் முன்னிலையில் திறக்கப்பட்டன.
கூட்டத்தில் நேரடியாகவோ அல்லது காணொலி மூலமாகவோ கலந்து கொள்ளும் வாய்ப்பு ஏலதாரர்களுக்கு வழங்கப்பட்டது. முதலில் ஆன்லைன் மூலம் சமர்பிக்கப்பட்ட விண்ணப்பங்களும், பின்னர் ஆஃப்லைன் மூலம் சமர்ப்பிக்கப்பட்ட கோப்புகளும் திறக்கப்பட்டன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1692923
பிரதமர் அலுவலகம்
மார்பியில் நிகழ்ந்த துயர சம்பவம் குறித்து குஜராத் முதல்வரிடம் பிரதமர் கேட்டறிந்தார்
மார்பியில் நிகழ்ந்த துயர சம்பவம் குறித்து குஜராத் முதல்வர் திரு புபேந்திரபாய் பட்டேல் மற்றும் இதர அதிகாரிகளிடம் பிரதமர் திரு நரேந்திர மோடி கேட்டறிந்தார். நிவாரணப் பணிகளை துரிதமாக மேற்கொள்ளுமாறு திரு மோடி அறிவுறுத்தினார்.
பிரதமர் அலுவலகம் வெளியிட்டுள்ள ட்விட்டர் செய்தியில் தெரிவித்திருப்பதாவது:
“மார்பியில் நிகழ்ந்த துயர சம்பவம் குறித்து குஜராத் முதல்வர் திரு புபேந்திரபாய் பட்டேல் @Bhupendrapbjp மற்றும் இதர அதிகாரிகளிடம் பிரதமர் திரு நரேந்திர மோடி @narendramodi கேட்டறிந்தார். நிவாரணப் பணிகளை துரிதமாக மேற்கொள்ளுமாறு மீட்புக் குழுவினருக்கு அவர் அறிவுறுத்தினார். நிலைமையைத் தீவிரமாகக் கண்காணிக்குமாறும், பாதிக்கப்பட்டவர்களுக்குத் தேவையான உதவிகள் அனைத்தையும் வழங்குமாறும் அவர் கேட்டுக் கொண்டுள்ளார்.”
அறிவியல் மற்றும் தொழில்நுட்பத்துறை
கோவிட் தொற்றுப் பரவலை குறைக்க ரயில் பெட்டிகள், ஏசி பஸ்கள் மற்றும் அறைகளில் சிஎஸ்ஐஆரின் புதிய தொழில்நுட்பம் பொருத்தப்படுகிறது- மத்திய அமைச்சர் டாக்டர் ஜிதேந்திர சிங் தகவல்
கோவிட் தொற்றுப் பரவலைக் குறைக்க ரயில் பெட்டிகள், ஏசி பஸ்கள் மற்றும் அறைகளில், மத்திய அறிவியல் தொழில் ஆராய்ச்சிக் கவுன்சில்  உருவாக்கிய புறஊதா-சி  கதிரியக்கத் தொழில்நுட்பம் பொருத்தப்படுகிறது என மத்திய அறிவியல் மற்றும் தொழில்நுட்பத் துறை இணையமைச்சர் டாக்டர் ஜிதேந்திர சிங் கூறியுள்ளார்.
கொரோனா வைரஸ் பரவலைக் குறைப்பதற்கான தொற்று அழிப்பு தொழில்நுட்பத்தின் சிஎஸ்ஐஆர் வழிகாட்டுதல்களை டாக்டர் ஜிதேந்திர சிங் இன்று வெளியிட்டார். இந்நிகழ்ச்சியில் பேசிய அவர், கொரோனா தொற்றுப் பரவலைக் குறைப்பதில், சிஎஸ்ஐஆர்-சிஎஸ்ஐஓ மூலம் அறிவியல் மற்றும் தொழில்நுட்ப அமைச்சகம் உருவாக்கிய யுவி-சி தொழில்நுட்பம் பயனுள்ளதாக இருக்கிறது என தெரிவித்தார்.
ரயில் நிலையங்கள், ஏசி பஸ்கள், நாடாளுமன்றம் ஆகியவற்றில் இந்தத் தொழில்நுட்பம் வெற்றிகரமாகப் பரிசோதிக்கப்பட்டதாகவும், தற்போது பொதுமக்கள் உபயோகத்திற்காக இந்தத் தொழில்நுட்பம் அறிமுகம் செய்யப்படுகிறது எனவும் டாக்டர் ஜிதேந்திர சிங் கூறினார்.
இந்தத் தொற்று ஒழிப்பு தொழில்நுட்பத்தைப் பொருத்தினாலும், முகக்கவசம் அணிவது, சமூக இடைவெளியை பின்பற்றுவது, கூட்டங்களைத் தவிர்ப்பது போன்ற கொரோனா தடுப்பு நடவடிக்கை மற்றும் பாதுகாப்பு விதிமுறைகளை அனைவரும் பின்பற்ற வேண்டும் என்றும் அவர் கேட்டுக் கொண்டார். காற்றில் உள்ள கொரோனா வைரசை செயலிழக்கச் செய்யும் வகையில் இந்தத் தொழில்நுட்பம் உருவாக்கப்பட்டுள்ளதாக டாக்டர் ஜிதேந்திர சிங் கூறினார்.
வைரஸ்கள், பாக்டீரியாக்கள், பூஞ்சைகள் மற்றும் காற்றில் பரவும் இதர கிருமிகளை யுவி-சி தொழில்நுட்பம் செயலிழக்கச் செய்கிறது என அவர் தெரிவித்தார். சட்டப்பேரவைத் தேர்தல் நடைபெறும் ஐந்து மாநிலங்களில், உள் அரங்கு கூட்டங்களில் இந்தத் தொழில்நுட்பத்தைப் பயன்படுத்தும் படி அறிவுறுத்துமாறு இந்திய தேர்தல் ஆணையத்திற்கு சிஎஸ்ஐஆர் கடிதம் எழுதவுள்ளதாகவும் டாக்டர் ஜிதேந்திர சிங் தெரிவித்தார்.
ஆடிட்டோரியங்கள். மிகப் பெரிய அரங்குகள், வகுப்பறைகள் மற்றும் வணிக வளாகங்களிலும் இந்த யுவி-சி தொழில்நுட்பத்தைப் பயன்படுத்தி தொற்றுக்கு எதிரான பாதுகாப்புச் சூழலை உருவாக்க முடியும் என அவர் தெரிவித்தார்.
பாந்திராவிலிருந்து சண்டிகர் செல்லும் ரயில்பெட்டிகளில் இந்த யுவி-சி தொழில்நுட்பம் வெற்றிகரமாகப் பரிசோதிக்கப்பட்டதாக ரயில்வே வாரிய நிர்வாக இயக்குநர் திரு ஏ கே மல்ஹோத்ரா கூறினார். உத்தரப்பிரதேசத்தில் ஏசி பஸ்களில் இந்த யுவி-சி தொழில்நுட்பம் வெற்றிகரமாகப் பயன்படுத்தப்பட்டதாக சாலைப் போக்குவரத்து மற்றும் நெடுஞ்சாலைத் துறை இணைச் செயலாளர் திரு அமித் வரதன் தெரிவித்தார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1790527
••••••••••••••
(Visitor Counter : 169
தகவல் மற்றும் ஒலிபரப்பு அமைச்சகம்
வானொலி மற்றும் தொலைக்காட்சித் துறையில் இந்தியாவுக்கும், வெளிநாட்டு ஒலி / ஒளிபரப்பாளர்களுக்கும் இடையே கையெழுத்தான புரிந்துணர்வு ஒப்பந்தங்களுக்கு மத்திய அமைச்சரவை ஒப்புதல்
வானொலி மற்றும் தொலைக்காட்சித் துறையில் இந்தியாவுக்கும், வெளிநாட்டு ஒலி / ஒளிபரப்பாளர்களுக்கும் இடையே கையெழுத்தான புரிந்துணர்வு ஒப்பந்தங்களுக்குப் பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டம் ஒப்புதல் வழங்கியுள்ளது.
பயன்கள்:
1) அரசு ஒலி / ஒளிபரப்பு நிறுவனங்கள் புதிய பார்வைகளைப் பெறுதல்,
2) புதிய தொழில்நுட்பங்கள் மற்றும் கடுமையான போட்டிகளை எதிர்கொள்ள புதிய உத்திகளை உருவாக்குதல்,
3) ஊடகத் தாராளமயம்,
4) உலகமயம் ஆகியவற்றுக்கு வெளிநாட்டு ஒலி / ஒளிபரப்பாளர்களுடன் செய்து கொண்ட புரிந்துணர்வு ஒப்பந்தங்கள் உதவும்.
ஜல்சக்தி அமைச்சகம்
ஜல்ஜீவன் இயக்கத்தின் தற்போதைய நிலை
இந்திய அரசு ஆகஸ்ட் 2019 முதல், மாநில அரசுகளுடன் இணைந்து, 2024-க்குள், கிராமப்புறத்தில் உள்ள அனைத்து வீடுகளுக்கும் குழாய் மூலம் குடிநீர் விநியோம் செய்வதற்காக ஜல்ஜீவன் இயக்கத்தை செயல்படுத்தி வருகிறது.
ஜல்ஜீவன் இயக்கம் தொடங்கப்பட்டபோது, 3.23 கோடி கிராமப்புற வீடுகள் குடிநீர் குழாய் இணைப்புகள் பெறப்பட்டுள்ளதாக தெரிவிக்கப்பட்டது. கடந்த 35 மாதங்களில், இதுவரை மொத்தம் 6.70 கோடி குடும்பங்களுக்கு குடிநீர் குழாய் இணைப்புகள் வழங்கப்பட்டுள்ளன. ஆகஸ்ட் 3 2022 அன்றைய நிலவரப்படி, நாட்டிலுள்ள 19.11 கோடி கிராமப்புற குடும்பங்களில், 9.93 கோடி குடும்பத்தினர் தங்கள் வீடுகளில் குடிநீர் குழாய் இணைப்புகள் பெற்றுள்ளதாக தெரிவித்துள்ளனர்.
இந்த தகவலை மத்திய நீர்வளத்துறை இணையமைச்சர் திரு.பிரஹலாத் சிங் படேல், மாநிலங்களவையில் எழுத்துப்பூர்வமாக அளித்த பதிலில் குறிப்பிட்டுள்ளார்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1849835
சுற்றுலா அமைச்சகம்
2017-18 ல் 139 சொகுசுக் கப்பல் மூலம் 1.6 லட்சம் பயணிகள் இந்தியா வருகை: மத்திய அமைச்சர் அல்போன்ஸ்
2017-18 ஆம் ஆண்டில் 139 சொகுசுக் கப்பல்கள் மூலம் இந்தியாவின் முக்கிய ஆறு துறைமுகங்களான சென்னை, மும்பை, மர்மகோவா, புதிய மங்களூர், கொச்சின் மற்றும் கொல்கத்தா துறைமுகங்களுக்கு 1,62,660 பயணிகள் வருகை தந்தனர் என்று மத்திய சுற்றுலாத் துறை இணையமைச்சர்  திரு கே ஜே அல்போன்ஸ் மக்களவையில் இன்று தெரிவித்தார்.
சென்னை, மர்மகோவா, மோர்முகோ, புதிய மங்களூர், கொச்சின் ஆகிய துறைமுகங்களில் சொகுசுக் கப்பல் கரைசேரும் வகையில் வசதிகள் செய்யப்பட்டுள்ளன. மத்திய கப்பல் அமைச்சகம் இந்தியாவை சொகுசுக்கப்பல்கள் வரும் வசதியுள்ள நாடாக உருவாக்கும் வகையில் தொலைநோக்கு ஆவணம் ஒன்றை உருவாக்கியுள்ளது. இதன் மூலம் துறைமுகங்களில் சுற்றுலா சொகுசுக் கப்பல்களுக்கு தேவையான உள்கட்டமைப்பு வசதிகள், உள்நாட்டு கப்பல் தொழில் வளர்ச்சிக்கான கொள்கைகளுக்கான ஆதரவு மற்றும் துறைமுக உள்கட்டமைப்பு வளர்ச்சி ஆகியவற்றுக்கு முக்கியத்துவம் அளிக்கப்பட்டுள்ளது. மேலும், மத்திய கப்பல் அமைச்சகமும், மத்திய சுற்றுலா அமைச்சகமும் இணைந்து இந்தியாவில் சொகுசுக் கப்பல் சுற்றுலா மேம்பாட்டுக்கான செயல் திட்ட ஆலோசகரை நியமித்துள்ளது என்பது குறிப்பிடத்தக்கது.
விகீ/அரவி/வேணி
(Visitor Counter : 154
சுகாதாரம் மற்றும் குடும்ப நலத்துறை அமைச்சகம்
இந்தியாவில் கொரோனா பாதிப்பு: 197 நாட்களுக்கு பிறகு 2.14 இலட்சமாக சரிவு
இந்தியாவில் கொரோனா நோய் தொற்றுக்கு சிகிச்சை பெற்று வருவோரின் எண்ணிக்கை 2.14 இலட்சமாக  சரிந்தது. இது நாட்டின் மொத்த பாதிப்பில் 2.04 சதவீதமாகும். கடந்த 2020 ஜூன் 30-ஆம் தேதி சிகிச்சை பெறுவோரின் எண்ணிக்கை 2,15,125 ஆக இருந்தது. 197 நாட்களுக்குப் பிறகு தற்போது இந்த எண்ணிக்கை குறைந்துள்ளது.
கடந்த 24 மணி நேரத்தில் மொத்த பாதிப்பின் எண்ணிக்கையில் 2,051 குறைந்துள்ளது.
நாள் ஒன்றில் ஏற்படும் புதிய பாதிப்புகள் தொடர்ந்து குறைந்து வரும் நிலையில், கடந்த 24 மணி நேரத்தில் 16,000-க்கும் குறைவான புதிய பாதிப்புகள்  நாட்டில் பதிவாகியுள்ளன. மறுபுறம் இதே காலகட்டத்தில் 17,817 பேர் குணமடைந்துள்ளனர்.
நாட்டில் இதுவரை மொத்தம் 1,01,29,111 பேர் குணமடைந்துள்ளனர். குணமடைந்தவர்களின் வீதம் 95.51 சதவீதமாக உயர்ந்துள்ளது.
புதிதாக குணமடைந்தவர்களில் 81.83 சதவீதத்தினர் 10 மாநிலங்களையும், யூனியன் பிரதேசங்களையும் சேர்ந்தவர்கள். அதிகபட்சமாக கேரளாவில் 4,270 பேர் ஒரே நாளில் குணமடைந்துள்ளனர்.
74.82 சதவீத புதிய தொற்றுக்கள் 7 மாநிலங்களிலும், யூனியன் பிரதேசங்களிலும் பதிவாகியுள்ளன.
கொவிட்- 19 தடுப்பு மருந்து வழங்கும் பணி 2021 ஜனவரி 16-ஆம் தேதி தொடங்கவிருக்கிறது. மக்களின் பங்களிப்பு என்னும் கொள்கையின்அடிப்படையில், தேர்தல்கள் , உலகளாவிய நோய் தடுப்புத் திட்டம்  ஆகியவற்றின் அனுபவங்களைப் பயன்படுத்தி, தேசிய திட்டங்கள், ஆரம்ப மருத்துவ சுகாதாரம் போன்ற தற்போது நிலுவையில் உள்ள சுகாதார சேவைகளை விட்டுக் கொடுக்காது, அறிவியல் கட்டுப்பாட்டு வழிமுறைகள் இதர வழிகாட்டு நெறிமுறைகளை விட்டுக் கொடுக்காது, தொழில்நுட்பத்தின் உதவியுடன் சுமுகமான செயலாக்கத்தின் மூலம் நாடு முழுவதும் பிரமாண்டமான முறையில் இத்திட்டம் மேற்கொள்ளப்படுகிறது.
சுமார் 3 கோடி மருத்துவப் பணியாளர்கள், சுகாதார ஊழியர்களுக்கு முதலிலும், அவர்களைத் தொடர்ந்து 50 வயதிற்கு மேற்பட்டோர், 50 வயதிற்கு குறைவான இதர உடல் உபாதைகளால் பாதிக்கப்பட்டோரென 27 கோடி பேருக்கும் கொவிட்-19 தடுப்பு மருந்து வழங்கப்படும்.
இங்கிலாந்தில் கண்டறியப்பட்டுள்ள புதிய வகை கொரோனா தொற்றால் இந்தியாவில் மொத்தம் 102 பேர் பாதிக்கப்பட்டுள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=16881
சிறப்பு சேவைகள் மற்றும் கட்டுரைகள்
சென்னை தெற்குக் கோட்டப் பிரிவில் அஞ்சல்சேவை குறைதீர்க்கும் முகாம் – 19.06.2023 அன்று நடைபெறுகிறது
சென்னை தெற்குக் கோட்டப் பிரிவில் அஞ்சல்சேவை குறைதீர்க்கும் முகாம் – 19.06.2023 அன்று 11 மணிக்கு நடைபெறுகிறது. அஞ்சல் துறையின் தெற்குக் கோட்ட முதுநிலை கண்காணிப்பாளரால் தி.நகர் அஞ்சலக வளாகம்,  வடக்கு உஸ்மான் சாலை, தி.நகர், சென்னை 600 017 என்ற முகவரியில் உள்ள அலுவலகத்தில் இந்த முகாம் நடத்தப்படும்.
இந்த முகாமிற்கு தபால் / மணியார்டர் சம்பந்தப்பட்ட புகார் எனில், அனுப்பப்பட்ட தேதி, அனுப்பியவர் மற்றும் பெறுபவரின் முகவரி, கண்காணிப்பு எண் போன்ற விவரங்கள் இருக்க வேண்டும்.
சேமிப்பு வங்கி, அஞ்சல் காப்பீடு, கிராமிய அஞ்சல் காப்பீடு சம்பந்தப்பட்ட புகாராக இருப்பின், கணக்கு எண், கணக்கு வைத்திருப்பவரின் பெயர் மற்றும் முகவரி, பாலிசிதாரரின் பெயர் மற்றும் முழு முகவரி, பணம் கட்டிய முழு விவரம், பணம் செலுத்திய அலுவலகத்தின் பெயர் இருக்க வேண்டும். அஞ்சல் துறை கடிதத் தொடர்புகள் ஏதேனும் இருப்பின் அதனையும் புகாருடன் இணைக்க வேண்டும்.
கீழ் நிலையில் உள்ள அஞ்சகலங்களில் குறைகள் தெரிவிக்கப்பட்டு புகார்தாரருக்கு திருப்தி அளிக்கும் வகையில் தீர்வு காணப்படாத நேர்வுகள் மட்டுமே கோட்ட அளவிலான அஞ்சல் சேவை குறைதீர்ப்பு முகாமில் எடுத்துக்கொள்ளப்படும். புதிய புகார்கள் எடுத்துக்கொள்ளப்படமாட்டாது.
குறைகள் வந்து சேரவேண்டிய கடைசிநாள் 15.06.2023
குறைகளை அனுப்ப வேண்டிய முகவரி
முதுநிலை கண்காணிப்பாளர்,
சென்னை தெற்குக் கோட்டம், தி.நகர் அஞ்சலக வளாகம், , வடக்கு உஸ்மான் சாலை, தி.நகர், சென்னை 600 017
பெண்கள் மற்றும் குழந்தை நலன் அமைச்சகம்
பெண்கள் சக்தி விருது 2018 – விண்ணப்பங்கள் வரவேற்கப்படுகின்றன
மத்திய பெண்கள் மற்றும் குழந்தைகள் மேம்பாடு அமைச்சகம் பெண்கள் சக்தி விருது  2018-க்கான விண்ணப்பங்கங்களை வரவேற்றுள்ளது. இந்தியாவில் பெண்களுக்கு வழங்கப்படும் உயரிய விருது இது. பெண்களுக்கு அதிகாரமளித்தலுக்காக அயராது பாடுபடும் பெண்களுக்கும், நிறுவனங்களுக்கும் இந்த உயரிய விருது வழங்கப்படுகிறது.
ஒவ்வொரு ஆண்டும் சர்வதேச பெண்கள் தினத்தன்று குடியரசுத் தலைவர் பெண்கள் சக்தி விருதினை வழங்கி கவுரவித்து வருகிறார். இந்த ஆண்டு 19-வது ஆண்டாகும். சமூகத்திற்காக சிறந்த பங்களிப்பை வழங்கிய பெண்களுக்கு, சமூகத்தில் தங்களுக்கென தனி அடையாளத்தை உருவாக்கி, பெண்களுக்கு நிலையான நிதி இருப்பை உறுதி செய்வது போன்ற செயல்களில் ஈடுபட்ட பெண்களை இந்த விருது அங்கீகரிக்கிறது.
1999 ஆம் ஆண்டு முதல் பெண்கள் சக்தி விருது வழங்கப்படுகிறது. தடைகளை மீறி சாதித்து, இதற்கு முன் ஆய்ந்தறியப்படாத துறைகளில் தடம் பதித்து சமூகத்திற்கு நிரந்தரமான பங்களிப்பை அளித்த சிறந்த பெண்கள் சாதனையாளர்களின் தரவை நாங்கள் உருவாக்கியுள்ளோம். இந்த ஆண்டும் சமூகத்தில் பெண்களின் முன்னேற்றத்திற்காக சிறந்த பங்களிப்பை வழங்கிய பெண்களும், நிறுவனங்களும் தங்களின் விண்ணப்பங்களை சமர்ப்பிக்குமாறு கேட்டுக் கொள்கிறேன் என்று மத்திய பெண்கள் மற்றும் குழந்தை மேம்பாட்டுத் துறை அமைச்சர் திருமதி. மேனகா சஞ்சய் காந்தி தெரிவித்துள்ளார்.
இந்த ஆண்டுக்கான விண்ணப்பங்களை அக்டோபர் 31, 2018 வரை சமர்ப்பிக்கலாம். விண்ணப்பங்களுக்கு தேவையான ஆவணங்களை துணை செயலர் , மத்திய பெண்கள் குழந்தைகள் மேம்பாட்டுத் துறை அமைச்சகம், அறை எண்.632, 6-வது மாடி, சாஸ்திரி பவன், புதுதில்லி 110001 என்ற முகவரிக்கு அனுப்பி வைக்குமாறு கேட்டுக் கொள்ளப்படுகிறது. விண்ணப்பிக்க விருப்பமுள்ளவர்கள் விருது குறித்த விதிமுறைகளை http://www.wcd.nic.in/award என்ற இணைய முகவரியில் தெரிந்துக் கொள்ளலாம்.
மேலும் விவரங்களுக்கு www.pib.nic.in என்ற இணையதளத்தை காணலாம்.
(Visitor Counter : 155
அறிவியல் மற்றும் தொழில்நுட்பத்துறை
நாளை மாலை நடைபெறும், வீரர்கள் பாசறைக்கு திரும்பும் நிகழ்ச்சியில், 1000 டிரோன்களை வானில் பறக்கவிடுகிறது இந்திய தொடக்க நிறுவனம் ‘போட்லேப்’
குடியரசு தின விழாக் கொண்டாட்டத்தின் இறுதி நிகழ்ச்சியாக நாளை மாலை நடைபெறும் ‘வீரர்கள் பாசறைக்கு திரும்பும் நிகழ்ச்சியில்’ அறிவியல் தொழில்நுட்பத் துறையின் தொழில்நுட்ப மேம்பாட்டு வாரியத்தின் நிதியுதவி பெற்ற ,போட்லேப் டயனாமிக்ஸ் என்ற தொடக்கநிலை நிறுவனம் 1000 டிரோன்களை பறக்கவிட்டு, வானில் 3டி ஒளிக்காட்சியை நடத்தவுள்ளதாக மத்திய அறிவியல் மற்றும் தொழில்நுட்பத்துறை இணையமைச்சர் டாக்டர் ஜித்தேந்திர சிங் கூறினார். .
சீனா, ரஷ்யா, இங்கிலாந்துக்கு அடுத்தபடியாக, மிகப் பிரம்மாண்ட ஒளிக் கண்காட்சியில் 1000 டிரோன்களை பயன்படுத்தும் நான்காவது நாடாக இந்தியா இருக்கும் என அவர் கூறினார்.
டிரோன்கள் செயல்முறை விளக்க நிகழ்ச்சியில், போட்லேப் தொடக்க நிலை நிறுவனத்தின் குழுவினருடன் மத்திய அமைச்சர் கலந்துரையாடினார்.
போட்லேப் டைனமிக்ஸ் நிறுவனத்தின் ஆராய்ச்சி மற்றும் மேம்பாட்டுக்கு தொடக்க நிதியாக ரூ.1 கோடியும், மத்திய அறிவியல் தொழில்நுட்ப அமைச்சகம் வழங்கியது எனவும், அதைத் தொடர்ந்து இந்தியாவில் இதன் தொழில்நுட்ப திட்டத்தை மேம்படுத்த ரூ.2.5 கோடி தொழில்நுட்ப வளர்ச்சி வாரியத்தால் வழங்கப்பட்டதாகவும் டாக்டர் ஜித்தேந்திர சிங் தெரிவித்தார். தொடக்கநிலை நிறுவனங்களின் உலகளாவிய மையமாக இந்தியாவை மாற்றும் பிரதமர் நரேந்திர மோடியின் தொலைநோக்கை நிறைவேற்ற, இது போன்ற புதுமையான மற்றும் நிலையான தொடக்கநிலை நிறுவனங்களுக்கு உதவ அரசு உறுதியுடன் இருப்பதாகவும் மத்திய அமைச்சர் தெரிவித்தார்.
போட்லேப் டைனமிக்ஸ் நிறுவனத்தின் நிர்வாக இயக்குனர் டாக்டர் சரிதா அலாவத் கூறுகையில், ‘‘ ஹார்டுவேர் தொடக்கநிலை நிறுவனங்களை வழிநடத்தத் தனியார் நிறுவனங்கள் தயங்குகின்றன. மத்திய அறிவியல் மற்றும் தொழில்நுட்ப அமைச்சகத்தின் உதவியால், இந்த டிரோன் திட்டம் வெற்றியடைந்தது’’ எனக் கூறினார். இதற்காக மத்திய அமைச்சர் டாக்டர் ஜித்தேந்திர சிங்குக்கு, அவர் நன்றி தெரிவித்தார்.
தொழில்நுட்ப வளர்ச்சி வாரியத்தின் நிதியுதவியை பெற்ற 6 மாதத்துக்குள், 1000 டிரோன்களை, ஐஐடியில் போட்லேப் டைனமிக்ஸ் நிறுவனம் உருவாக்கியதாக டாக்டர் ஜித்தேந்திர சிங் மகிழ்ச்சி தெரிவித்தார். இந்த டிரான்களில் உள்ள ஹார்டுவேர், சாஃப்ட்வேர், பிளைட் கட்டுப்பாட்டு கருவிகள், ஜிபிஎஸ், தரைகட்டுப்பாட்டு நிலையம் அனைத்தும் உள்நாட்டில் உருவாக்கப்பட்டவை என டாக்டர் ஜித்தேந்திர சிங் பெருமையுடன் கூறினார்.
‘‘75வது சுதந்திர ஆண்டைக் கொண்டாட, பாதுகாப்புத்துறை அமைச்சகத்துடன் இணைந்து இந்த ‘டிரோன் ஒளி கண்காட்சியை போட்லேப் நிறுவனம் உருவாக்கியுள்ளது. 10 நிமிடங்கள் நடைபெறும் இந்த ஒளிக் கண்காட்சியில், 75ம் ஆண்டில் மத்திய அரசின் சாதனைகள் ஒளி வடிவமைப்புகள் மூலம் இருண்ட வானப் பின்னணியில் காட்டப்படும்’’ என டாக்டர் ஜித்தேந்திர சிங் கூறினார்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1793266